ming030890/wiki-yue-high-quality huggingface dataset:
山西河南黑磚窯案

2007年山西河南黑磚窯案（窯同窰讀搖），發生喺中國山西。嗰度嘅磚窯礦主，響拐子佬度買啲拐番嚟嘅人，當佢係奴隸，裏面重好多係細路仔，而呢班民工主要係來自河南省。礦主將佢哋鎖喺各個窯場，勞役佢哋，迫佢哋做一啲苦差，郁啲就打，令到佢哋唔少人殘廢、甚至死。案件被媒體曝光之後，引起國人公憤，結果得到中國中央政府重視，胡錦濤等批示各地方政府檢查、營救等各種措施。涉案嘅主要係窯場主王斌斌、佢老豆黨支部書記王東己同埋窯場承包人衡庭漢。

事件經過
2007年6月5號，四百位，個仔畀人拐咗去山西做苦工嘅老竇，響中國共產黨河南省委直屬嘅《大河網》大河論壇嗰度，貼出一篇標題係《孩子被賣山西黑磚窯400位父親泣血呼救》嘅文。篇文貼出之後，引起外界廣泛回應。據統計，最後呢篇聯署信嘅點擊率，達到31萬次。兩日後，6月7號，有網友將篇文轉咗去中國另一個好多人用嘅網上論壇天涯社區。
過多個零禮拜，6月18號，廣東嘅維權律師唐荊陵發起藍絲帶公民行動，呼籲關注呢件事嘅，戴住藍絲帶直至到全部拐走嘅人返嚟為止。
最後，過多兩日，6月20號，中國國務院響發出嘅新聞公報裡面，指總理溫家寶要求打擊呢件事涉及嘅犯罪分子，黑惡勢力，又指涉及官員腐敗和失職問題，要嚴肅懲處。
山谷侑士

山谷侑士（2000年6月11號—）係日本足球員，打前鋒位置，效力橫濱水手。
山西

山西（粵拼：saan1 sai1）係中華人民共和國一省，叫山西省，簡稱晉，省會係太原。
個省東接河北，西接陜西，南接河南，北接內蒙古。成個省都係響山地同高原之上，而山西，就係太行山西咁解。地理上山西歸華北。
山西人口有成3335萬人，面積15萬6800平方千米。

史
春秋時期，晉國版圖基本上就係山西，同陝西東邊一細塊地方。
有史學家認為，最早嘅中國就係指山西南部嘅平遙、臨汾。

政區
山西底下有11個地級市，23個市轄區、11個縣級市、85個縣。
山藤健太

山藤健太（1986年11月14號—）係日本足球員，司職中場，效力金澤薩維根。
山谷市

山谷市係英國海外領土安圭拉嘅首府，人口一千。
山西尊裕

山西尊裕（1976年4月2號—）係日本足球員，司職後衞，效力過磐田山葉，及清水心跳。
山谷

山谷，又叫谷地，係山兩邊正地形之間嘅負地形，通俗啲講即係兩邊山中間地勢比較低嘅地方。谷中間好多時都會有溪河流經。
兩邊懸崖嘅山谷，通常會特別叫佢做峽谷。
哈達德

哈達德（粵拼：haa1 daat6 dak1；亞拉姆文：ܚܕܕ‎；希伯來文：חדד‎）係源自古代中東地區嘅人名。喺當地嘅閃語族入面，一般解釋佢做「打鐵佬」。呢種人名尤其喺迦南地區成日用到。喺黎巴嫩、敘利亞、約旦、巴勒斯坦、以色列、伊朗同伊拉克地區一般攞嚟做人名結尾。喺亞拉姆－圖羅尤語族入面重有個「ܚܕܕܐ」嘅變形。

出名嘅人
費南多哈達德：巴西政治人同軍佬。
薩德哈達德：敘利亞政治人同軍佬。
艾米爾哈達德：法籍以色列裔歌手。
哈薩克蘇維埃社會主義共和國

哈薩克蘇維埃社會主義共和國（哈薩克文：Қазақ Советтік Социалистік Республикасы）係蘇聯設立嘅第八個加盟共和國，1991年12月哈薩克宣布獨立，1991年12月21號加入獨立國協。
呢篇哈薩克蘇維埃社會主義共和國係關於國嘅楔位文章，重未寫完嘅。麻煩你幫手充實佢。
哈薩克話

哈薩克話（Қазақша），或者叫哈薩克文，係哈薩克人嘅話，屬阿爾泰語系突厥語族，同突厥語族嘅話幾似。哈薩克人同古時烏孫、突厥、契丹、蒙古等部族互相影響，所以哈薩克話可以廣泛傳播，哈薩克、中國新疆同中亞都有人講。
哈西娜

哈西娜（1947年9月28號—）係孟加拉國前總理，1996年至2001年同2009年至2024年就任。亞爸拉赫曼曾經係孟加拉國國父（撤銷咗）、總統（1971年到1972年）、總理（1972年到1975年）。
2024年8月5號，哈西娜辭咗總理職務，坐直升機離開達卡走佬去印度。
哈該書

《哈該書》係《舊約聖經》嘅小先知書，天主教譯做《哈蓋》，作者係哈該，生活喺巴比倫滅亡之後嘅時代，喺佢做先知其間，猶太人返去故鄉重建耶路撒冷同耶和華上帝嘅聖殿。

簡介
作者：哈該
日期：公元前520年
地點：耶路撒冷
哈該書係集合耶和華藉先知哈該喺大利烏王第二年即係公元前520年發出簡短嘅信息而成。嗰時以色列喺流亡嘅地歸回耶路撒冷已經好幾年，不過聖殿仍然荒廢。呢卷書嘅信息催促民間領袖盡快重建聖殿，重強調耶和華應許使嗰啲更新而純潔嘅人民喺將來過繁榮安定嘅生活。
奧米茄

奧米茄（Omega SA，「茄」要讀「加」）係瑞士鐘錶公司，由Swatch控制。佢由1932年夏季奧林匹克運動會開始一路都係奧林匹克運動會官方計時器。除此之外，奧米茄亦曾經成為香港高爾夫球公開賽嘅大會贊助商。
奧維耶多

奧維耶多（西班牙文：Oviedo）係西班牙阿斯圖里亞斯首府，住22萬人。
奧紗瑛子

奧紗瑛子 ，係日本嘅一個女藝人同埋配音員。
奧義書

奧義書，古印度經書一類，有成二百幾本，成書年代好散，斷估公元前七世紀到公元十五世紀。奧義書梵文為उपनिषद्，拼寫Upaniṣad，英文Upanishads，解為近坐，意謂坐近師旁傳授，即親傳祕傳之意。書主要為哲學思想，同早期印度教其他經典唔同，有時甚至會批評婆羅門一啲做法。
至古老五部，歌者奧義書、廣林奧義書、愛達羅氏奧義書、海螺氏奧義書、鷓鴣氏奧義書，視為印度教正典。古時好多哲學家，都興以奧義書為名，甚至同印度教無關。中古哲學家商羯羅，揀咗一百零七本，加上自己嗰一本，是為主要奧義書。但仍有好多未納入喺裏面，有啲後世發掘出殘卷。
奧義書當中重要地方，有探究梵同我，梵即宇宙，我即內在嘅自己，梵我如一為理想境界。另一種為輪迴，生生不息咁轉世，只有梵我如一，方能解脫。
奧羅拉

奧羅拉（拉丁文：Aurora）係古羅馬神話入面嘅黎明女神，古希臘神話叫佢做厄俄斯（希臘文：Έως）。
奧羅米亞州

奧羅米亞州係埃塞俄比亞嘅一個州，喺國土中南部，首府阿達瑪。
奧肯法則

奧肯法則（Okun's law）係經濟學上嘅一條定律。原版嘅奧肯法則話，經濟輸出每升 3%，失業率就會跌 1%。
尼加拉瓜

尼加拉瓜共和國，通稱尼加拉瓜（西班牙文：Nicaragua），首都係馬拿瓜係中美洲最大嘅國，面積13萬平方公里，北面同洪都拉斯接壤，南面係哥斯達黎加，西面對住太平洋，東面對住加勒比海。尼加拉瓜位處南半球嘅熱帶地區，有好多獨特嘅生態，物種繁多，生態價值好高。

成為殖民地之前
喺大約8000年前（嗰陣係中石器時代），尼加拉瓜就經已有人住。
尼依聖佐治

尼依聖佐治（法文：Nuits-Saint-Georges），係法國布爾岡黃金丘嘅其中一個市鎮。
尼克勞斯·維爾特

尼克勞斯·維爾特係一個瑞士電腦科學家、工程師、編程員、大學教員。
尼亞薩龍屬

尼亞薩龍屬（粵拼：nei4 aa3 saat3 lung4 suk6，Nyasasaurus），恐龍一種，係蜥形綱恐龍總目龍盤目嘅其中一種屬。
尼什

尼什（Ниш）係塞爾維亞第三大城，亦係塞爾維亞南部最大城，人口約莫26萬。
尼亞薩省

尼亞薩省係莫三鼻給嘅一個省，喺國土北部，首府利秦嘉。
尼代省

尼代省（土耳其文：Niğde ili）係土耳其嘅其中一個省，首府尼代。
尼利謝

尼利謝（粵拼：nei4 lei6 ze6，Nynetjer），係個古埃及第二王朝嘅法老王。
前100年代

前100年代係指前109年去到前100年之間嗰十年嘅年代。
前1010年代

前1010年代係指前1019年去到前1010年之間嗰十年嘅年代。
只是太愛你

《只是太愛你》係香港歌手張敬軒喺2011年4月15號由香港環球唱片出嘅《P.S. I Love You》唱碟入面第15隻歌。由Johnny Yim編曲，張敬軒作曲、填詞、監製同演唱。

簡介
呢隻歌最早收錄喺2010年9月27號出嘅《張敬軒 Moov Live 2010》。2019年年頭，中國大陸網民為電影《比悲傷更悲傷的故事》配上張敬軒之前一手創作嘅《只是太愛你》做配樂，引起聽同翻唱熱潮。喺2021年1月7號張敬軒出嘅《The Brightest Darkness》唱碟第17隻歌，佢收錄咗呢隻歌同重新製作。
只要和你在一起

《只要和你在一起》係香港歌手孫耀威嘅第十八隻大碟，第六隻粵語專輯，2009年1月9號推出，第一主打歌係《只要和你在一起》，第二主打歌係《西太后》。
叩頭章

叩頭章係伊斯蘭教典籍《可蘭經》入面嘅第32章（蘇拉）。
只要長得可愛，即使是變態你也喜歡嗎？

《只要長得可愛，即使是變態你也喜歡嗎？》（粵語：《只要長得可愛，即使係變態你都鍾意呀？》；日文：可愛ければ変態でも好きになってくれますか？，Kawaikereba Hentai demo Suki ni Natte Kuremasuka?）係花間燈寫作、sune插畫嘅日本輕小說；官方簡稱為「變喜歡」（変好き）。截至2022年1月，小說出版咗14話，已經出咗結局。個輕小說仲有改編做漫畫同動畫。

故事簡介
主角桐生慧輝希望識到女朋友。某日佢收到咗一封夾住底衫嘅情書，而根據慧輝嘅推測，有四位女仔係最有可能寄呢封情書嘅對象，當慧輝不斷噉去追尋真相嘅時候，就發現佢身邊嘅女仔有住不為人知嘅秘密。
只因少咗一粒釘

《只因少咗一粒釘》（英文：For Want of a Nail）係一首韻文，出自 13 世紀嘅日耳曼地區。呢篇嘢講緊因為初頭「少咗一粒釘」呢個微細差異，就產生一連串效果，最後引致「喪失咗成個國家」噉嘅巨大差異。

語文
留意呢首韻文係喺 13 世紀寫嘅，由 13 世紀以嚟，一眾日耳曼語言（包括英文）起咗唔少變化。Want 呢隻字詞喺廿一世紀初英文裡便通常指想要噉解，但隻字詞喺中古英文入便係指缺乏噉嘅意思。
只想你好

《只想你好》係香港歌手劉彩玉嘅第3張唱片，喺1994年4月14日推出。
只愛陌生人

《只愛陌生人》係香港歌手王菲出嘅第十六張大碟、第七張國語大碟，喺百代唱片嘅第三張大碟，喺1999年9月10號發行。一共12首歌曲：10首係國語，2首係粵語；同名曲係翻唱張亞東嘅作品。《只愛陌生人》係用HDCD（高解析度CD）技術錄製嘅唱片。

簡介
上一張《唱遊》本人作咗4首曲後，呢次王菲只貢獻咗一首歌：同張亞東一齊寫嘅電子樂「精彩」，都係百事可樂願望篇嘅主題曲。張亞東喺大碟入面有成3首歌，專輯同名曲「只愛陌生人」就係翻唱佢嘅原作，歌入面阿女竇靖童都唱「Come on, baby」。另外一首就係迷離嘅「嗶一聲之後」。
袁惟仁繼7年前嘅執迷不悔後，又一次幫王菲譜寫咗首「過眼雲煙」。陳曉娟第一次同佢合作，譜寫咗「推翻」，詞係佢嘅經紀人阿寬第二次幫佢作。因為呢個係王菲婚變後第一張大碟，所以好多人認為詞所寫嘅就係王菲婚後心情嘅寫照。
固定班底Adrian Chan寫咗傳統情歌「蝴蝶」（廣東版係「郵差」），C.Y. Kong寫咗兩首搖滾風格濃厚嘅「百年孤寂」（廣東版係「守望麥田」）同「開到荼蘼」，後者入面嘅王菲第一次用破音演唱。以後佢每張專輯入面都有至少一首搖滾風嘅作品。
王菲喺呢張大碟入面繼續同其他中國音樂人合作。「當時的月亮」係李冰嘅作品，詞對「月亮代表我的心」呢首歌有個回應：「曾經代表誰的心，結果都一樣」。「催眠」係郭亮所作，林夕嘅詞係意識流風格，但動聽嘅旋律令呢首歌喺KTV入面嘅點歌率都好高。
碟入面2首粵語歌係將兩首國語歌重新填詞做粵語，照顧香港市場。

唱片版本
香港首版：CD+VCD，銀色側標，送6張月曆卡，封面標題七彩反光。
香港再版：CD+VCD，銀色側標，唔送月曆卡，封底同首版嘅字體唔同。
台灣首版：CD+VCD，銀色側標，送6張月曆卡，紙質同港版唔同。封面標題七彩反光，廠牌LOGO係「一間製作」。
台灣第二版：CD+VCD，銀色側標，送6張月曆卡，紙質同港版唔同。封面標題七彩反光，廠牌LOGO係「一間製作有限公司」。
台灣第三版：CD+VCD，銀色側標，送6張月曆卡，紙質同港版唔同。封面標題唔反光，廠牌LOGO係「一間製作有限公司」。
新加坡版：CD+VCD，無側標，送6張月曆卡，封面有貼紙。
馬來西亞版：CD+VCD，白色側標，送6張月曆卡。
日本版：1CD，白色側標，加咗「開到荼蘼（Remix）」，紙盒裝，封面嘅標題七彩反光。
韓國版：CD+VCD，無側標。
大陸首版：CD+VCD，銀色側標，唔送月曆卡。
大陸再版：1CD，紅色側標，特價盤。
其他版本：
卡帶 錄音帶版
《唱遊5 in 1》版：《唱遊5 in 1》係將王菲喺百代5張大碟捆綁發售。
衍生產品：
《只愛陌生人卡拉 OK》 VCD／DVD：收錄咗呢專輯9首歌曲加上《臉》、《紅豆/償還》、《相約1998》同《Eyes on Me》共13首歌曲嘅音樂錄影帶，附帶卡拉OK功能。
只有你

《只有你》係中國歌手黃綺珊出嘅第一張專輯。喺2000年12月1號由喜洋洋唱片發行。

簡介
呢張唱碟收錄咗10隻歌。
只要說你愛我

《只要說你愛我》（粵拼：zi2 jiu3 syut3 nei5 ngoi3 ngo5）係臺灣歌手王傑嘅第十三張國語專輯同埋第二十張個人專輯，發行日期係1994年1月20號。
只見町

只見町（日文：只見町／ただみまち Tadami machi */?）係日本福島縣南會津郡嘅一個町。
坎努斯

坎努斯係芬蘭嘅城鎮，嘅芬蘭西部，距離上維耶斯卡38公里，由中博滕區負責管轄，面積470.65平方公里，2012年人口5,706，其中大概99%嘅居民嘅母語係芬蘭話。
坎大哈

坎大哈（قندهار）係阿富汗第二大城市，位處阿富汗南部，公元前4世紀建城。
1747年，阿富汗王國喺呢度建立，坎大哈成為首都。雖然好快就遷都去咗喀布爾，但係自此坎大哈就一直係阿富汗南部地區嘅經濟、文化、交通中心。
塔利班就係喺1995年由坎大哈突然崛起，幾乎一統阿富汗。
坎培拉

坎培拉（Canberra），當地唐人又會叫坎京，係澳洲首都，位於墨爾本同雪梨中間。呢個城正正就係因為墨爾本同雪梨都想爭做澳洲首都，而令聯邦政府決定喺兩城嘅中間起一個新城，1913年開城。
佢係澳洲最大嘅內陸城市，亦係澳洲第八大，人口約莫43萬。
坎培拉距離

坎培拉距離（英文：Canberra distance）係距離嘅一種計法。

概論
睇埋：距離
想像家陣設兩點，叫佢哋做  同 ，每點係個向量，包含  咁多個數（維度係 ），噉要計嗰兩點之間嘅距離（）
坎培拉距離條式係:Table 2
，
如果 ，噉 。
坎培拉站

坎培拉站（Canberra railway station）係一個位於澳洲首都領地坎培拉Kingston區嘅一個鐵路站，主要提供列車服務來往雪梨中央車站。
坎塔海梅

坎塔海梅（芬蘭文：Kanta-Häme）係芬蘭嘅行政區，首府海門林納。
張志文

張志文（英文：Cheung German，乳名阿文）係香港商業電台廣播監製，已婚，有個女。而家主持《在晴朗的一天出發》：《廣播道股神》清談節目。
張志祺

張志祺（1991年6月1號—）係臺灣資訊設計師、社群行銷企劃師、青年創業家同時事評論類YouTuber，圖文不符、簡訊設計、志祺七七共同創辦人。Google 喺2018年底公佈咗 2018 YouTube 熱門影片排行榜第五名。
張怡

張怡（1994年6月22號—）係中國偶像團體SNH48第5期成員，所屬嘅隊伍係TEAM XII。佢喺上海出世。
張怡寧

張怡寧（簡化字：张怡宁，1982年10月5號—）係中華人民共和國乒乓波女運動員，喺北京出世。
2004年夏季奧林匹克運動會幫中國攞到乒乓波球女單冠軍，係中國奧運史上第100面奧運金牌。
2008年8月8號，張怡寧喺2008年夏季奧林匹克運動會開幕式上便代表運動員宣誓。
2009年10月18號，張怡寧喺北京同48歲原籍北京嘅香港生意人徐威（後來亦喺香港成為馬主，並擁有名下馬匹「快樂魔王」）舉行婚禮。
張志祥

張志祥係香港親中派政治人物兼批發及零售界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會批發及零售界委員。
張志剛

張志剛，GBS，BBS，JP（英文：Cheung Chi-kong，1959年—）係香港行政會議前非官守成員、一國兩制研究中心總裁，亦係親建制派時事評論員。
張志聰

張志聰，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喜愛夜蒲2

《喜愛夜蒲2》（英文：Lan Kwai Fong 2）係一齣2012年上映嘅港產片，係《喜愛夜蒲》續集，故事背景繼續係香港嘅夜場男女關係。之後有續作《喜愛夜蒲3》。
喜旋

喜旋（藏文：བོད་ཡིག དགའ་འཁྱིལ། dga-khyil）係西藏苯教（Bon）、薩滿教、藏傳佛教嘅符號同做儀式嘅法器。喺苯教同寧瑪派大圓滿宗族，喜旋係標誌同教學嘅架生。喜旋象徵原生狀態、大圓滿之下三個概念嘅不可分割性同相互依存性（interdependence）。
喜暖單鰭魚

喜暖單鰭魚（學名：Pempheris otaitensis）係單鰭魚科單鰭魚屬嘅其中一個種。
喜有此理

《喜有此理》（英文：Happy Family）係香港亞洲電視製作嘅處境喜劇，由採用嘅即拍即播之劇場形式，令劇情緊貼時事新聞，並以此為賣點。
此劇曾到番禺作實景拍攝，製作特別版《喜有此理之大班群星賀中秋》。
劇中著演員嘅亦係元秋、翟威廉亦會亞洲電視出道，同年拍攝完畢後轉投無綫電視至今，而出身於無綫電視李香琴同埋陳展鵬先後兩年重返「娘家」。
同劇演員陳展鵬同李香琴亦喺相繼拍攝2006年第二輯嘅已取代《大城小故事》，喺同年完成之後便即時2006年8月11號（第213集）大結局，因此劇係兩位在亞洲電視嘅到而家留守至今。

故事角色
《喜有此理》由多位演員主演，包括復出拍電視劇嘅盧海鵬，已很少在經好少喺電視出現嘅李香琴，以及好耐冇拍電視劇嘅元秋等。劇中重心以滕氏一家與隔鄰街坊為主，以時事為主題，務求引起觀眾共鳴。元秋同亞視嘅三個月合約期滿後，退出咗《喜有此理》，改由森森繼續飾演廖小碟嘅其角色。亞視以「到韓國整容」為兩位演員作出過渡安排。《喜有此理》係亞洲電視自製電視劇中集數最多嘅（共213集）亞視嘅電視劇集，但此紀錄已被《大城小故事》超越。
喜愛夜蒲

《喜愛夜蒲》（英文：Lan Kwai Fong）係一齣2011年上映嘅港產片，故事背景係香港嘅酒吧集中地蘭桂坊。之後有續作《喜愛夜蒲2》、《喜愛夜蒲3》。
喜樂島聯盟

喜樂島聯盟政黨，簡稱喜樂島，以羅仁貴為黨主席、同埋郭倍宏所創立嘅中華民國政黨，主張台灣獨立，提出「獨立公投，正名入聯」目標，希望透過宣揚同埋實踐公民投票，向全世界展現台獨支持者追求台灣成為國際社會上正常化民主國家嘅意志同埋決心。
2019年7月20號，宣布正式組織政黨。
喜歡妳是妳

《喜歡妳是妳》（英文：The First Girl I Loved），係2021年上畫嘅港產片，由談善言、楊偲泳主演，吳詠珊、楊潮凱執導。套戲用校園女同性戀做題材。
巴爾干尼

巴爾干尼（英文：FC Ballkani）係科索沃蘇瓦雷卡一間職業足球球會，依家踢緊科索沃足球超級聯賽。
巴爾幹山脈

巴爾幹山脈（塞爾維亞文：Стара планина），係歐洲東南部巴爾幹半島嘅一條山脈，穿過保加利亞全國，亦有一截喺塞爾維亞，長約莫530公里。
巴爾多梅羅·埃斯帕特羅

巴爾多梅羅·埃斯帕特羅（西班牙文：Baldomero Espartero，1793年2月27號—1879年1月8號），係西班牙嘅貴族、政治人同軍官。佢係伊莎貝拉二世女王嘅攝政，並做咗3任首相。阿馬迪奧一世喺1870年繼位後封佢做「貝爾加拉親王」。
巴爾比努斯

巴爾比努斯（Balbinus，178年—238年7月29號）係羅馬帝國皇帝，238年在位。
巴爾滕省

巴爾滕省（土耳其文：Bartın ili）係土耳其嘅其中一個省，首府巴爾滕。
巴爾的摩

巴爾的摩（英文：Baltimore），舊譯保地磨或波地摩，係美國馬利蘭州最大城，住咗60萬人。
巴爾幹戰爭

巴爾幹戰爭（粵拼：baa1 ji5 gon3 zin3 zang1）指1912年到1913年期間喺南歐巴爾幹半島先後發生嘅第一次巴爾幹戰爭同第二次巴爾幹戰爭。
劉永清

劉永清（1940年—）係前任中共中央總書記、國家主席、中央軍委主席胡錦濤嘅老婆， 重慶人。做過北京城鄉規劃委員會副主任。
劉永清喺重慶巴蜀中學畢業，後來考入清華大學水利系，係胡錦濤大學同班同學，1970年2月同胡錦濤結婚，1971年、1972年先後生咗一仔一女，仔叫胡海峰，女叫胡海清。
劉正宇

劉正宇，係大韓民國嘅一個男藝人同埋演員。
劉殷伶

劉殷伶（英文：Patsy Lau，1970年—）係1992年度香港小姐競選嘅亞軍同國際親善小姐。
劉殷伶響香港出世同埋長大，祖籍喺江蘇省宿遷市。
劉永石

劉永石（粵拼：lau4 wing5 sek6；韓文：유영석），係韓國電影配樂作曲家。
康翎

康翎郡（韓文：강령군／康翎郡 Kangnyŏng gun */?）係朝鮮民主主義人民共和國黃海南道嘅一個郡。
康瑞苑

康瑞苑係香港嘅一個居者有其屋屋苑，位於香港九龍藍田碧雲道133號，一共有1座樓，1999年入伙。呢個屋苑喺居者有其屋第十九期丙開賣，嗰時嘅開賣價介乎港幣$887,300 - $2,109,100。
康盈苑

康盈苑係香港嘅一個居者有其屋屋苑，喺九龍藍田碧雲道225號，一共有1座樓，1991年入伙。呢個屋苑喺居者有其屋第十二期甲開賣，嗰時嘅開賣價介乎港幣$306,700 - $531,500。
康米紐斯

康米紐斯（Jan Amos Komenský，1592年3月28號—1670年11月15號）係捷克哲學家，大力提倡普及教育，認為人人都應該有機會接受教育。
康田苑

康田苑係香港嘅一個居者有其屋屋苑，喺九龍藍田啟田道31-47號，一共有3座樓，1982年入伙。呢個屋苑喺居者有其屋第三期甲開賣，嗰時嘅開賣價介乎港幣$181,700 - $303,400。
康百世卡

康百世卡嘅商標同樣卡。
康百世卡（英文：Compass Card）係加拿大大溫哥華運輸聯線推行緊嘅，類似於廣東嘅嶺南通同香港嘅八達通嘅一種公共交通預付費卡。
運輸聯線將康百世卡系統嘅安裝、運作同維護保養外判徂畀聖地牙哥嘅Cubic Porporation。運輸聯線原本期望喺2014年年尾全面推行康百世卡，但係爾個計劃由於種種原因而一再推遲，直到2015年10月先至全面公開發售康百世卡。

簡介
同嶺南通、八達通唔同嘅係，康百世卡衹能夠用來搭公共交通工具，唔可以用來找其他數，連打的都唔用得。喺康百世卡正式推行之後，乘客可以喺架空列車站、西海岸快車站同海上公車碼頭，同埋指定嘅倫敦藥房買到康百世卡，或者通過打電話或上網訂購都得。
康百世卡分為六種：
藍卡：成人卡
橙卡：中小學生同長者專用卡
黃卡：運輸聯線合約員工卡
白卡：盲人專用卡
紅卡：政府買畀低收入人士同殘障人士用嘅搭車卡
單程卡：畀無指南通卡嘅乘客搭車嘅車票卡
乘客上落公共汽車同埋出入架空列車站、西海岸快車站或者海上公車碼頭都要打卡。上車/入站打卡之後，系統會自動預留夠三個收費區嘅車費；落車/出站打卡之後，系統會根據乘客經過嘅收費區嘅數量來計費，然後自動從張卡道扣費。

優惠
為徂鼓勵乘客用康百世卡，運輸聯線對用康百世卡嘅乘客有優惠。以下係單程車費嘅票價比較：
康百世卡全面推行之後，乘客喺自動售票機買嘅日票同月票會自動同康百世卡掛鉤。另外，乘客重可以上網登記，每個月通過銀行轉賬來自動更新月票。上網登記自動更新，免費附送防賊功能：張卡被賊偷徂可以報失，報失嘅卡會馬上凍結，唔畀賊偷用。

預算超標
康百世卡系統最初嘅安裝預算係1億7100萬加元，但係目前嘅花費已經達到1億9400萬加元。2013年10月，運輸聯線承認：由於不可抗力嘅原因，加上通脹嘅影響，康百世卡系統將會超支達2300萬加元。

新舊系統唔兼容
2013年，素里當地媒體《Surrey Leader》爆料話：乘客如果喺公交車上面買車票嘅話，公交車發出嘅轉車票過唔到架空列車站嘅閘門，祇有用康百世卡先至過到閘門。而喺架空列車站嘅舊式驗票機，就讀得到公交車發出嘅轉車票。運輸聯線表示：如果要升級埋公交車嘅車票系統，令到佢等同康百世卡系統兼容，就要再追加2500萬撥款。

收費系統漏洞
2013年9月系統測試期間，測試員發現一個嚴重漏洞：由於公交車上面無閘門，康百世卡用戶可以靠提前打卡但係唔提前落車嘅方式，以一個收費區嘅票價搭三個收費區嘅車。為徂填補漏洞，同埋阻止客源繼續流失，運輸聯線宣佈：由2015年10月5號開始，所有乘客可以以一個區嘅價錢坐勻澌三個區嘅公交車；但係坐架空列車或者海上公車跨區就要繼續畀跨區嘅車費。
市政工程

市政工程（英文：Municipal engineering 或者 Urban engineering）係工程學嘅分支，專門研究建設都市嘅各種基建。
市政局功能界別

市政局功能界別係香港立法會一個已經摺埋嘅功能界別，選民嚟自市政局全體議員。
因為市政局同區域市政局喺1999年12月31號後被特區政府解散，市政局功能界別同區域市政局功能界別畀新設置嘅區議會功能界別同飲食界功能界別取代咗。
市政局百週年紀念花園

市政局百週年紀念花園（英文：The Urban Council Centenary Garden）係香港一個公園，由康樂及文化事務署管理，喺九龍尖沙咀東，香港科學館以南，四面都俾購物商場大廈包圍住。
市政局百週年紀念花園嘅位置前身係九廣鐵路連接何文田同尖沙咀站之間路軌嘅其中一段。1950年代，呢度曾經有中途站。九廣鐵路將終點站改為紅磡站之後，將路軌拆咗。原址就開闢成為公園，喺1983年啟用，咁啱係市政局成立100週年，所以就得到呢個名。
公園近漆咸道南同金馬倫道有一座長形嘅噴水池，池邊有六條由舊尖沙嘴火車站搬過來嘅希臘式石柱。近麼地道嗰度亦有一個大型圓形噴水池。

禁煙安排
呢個場地全面禁煙。
市政總署

市政總署（英文：Urban Services Department，縮寫：USD）係香港市政局嘅執行部門，市政總署署長同時擔當市政局嘅行政總裁。
2000年1月1號，時任特首董建華推行市政服務改革，市政總署同區域市政總署合併重組，變成康樂及文化事務署同食物環境衞生署。
市政署

市政署（葡文：Instituto para os Assuntos Municipais，縮寫：I.A.M.）喺2019年1月1號成立，由澳門特別行政區行政長官負責，受行政法務司司長監管，負責統管民政同市政事務嘅非政權性市政機構。總部喺澳門半島亞美打利庇盧大馬路（新馬路）163號市政署大樓。市政管理委員會主席係戴祖義，副主席係羅志堅同柯嵐。

職能
受澳門特別行政區政府委托，依法為居民提供文化、康樂、環境衛生等方面嘅服務，並就有關上述事務向澳門特別行政區政府提供諮詢意見。
市政局

市政局（粵拼：si5 zing3 guk6*2，英文：Urban Council）係香港舊時一個法定機構，負責香港島同九龍嘅市政服務，包括食物衛生、環境衛生、康樂、文娛等等。
市政局前身係1883年成立嘅潔淨局（Sanitary Board），1936年改組做市政局，1997年主權移交後改做臨時市政局，1999年底，時任特首董建華以推行「市政服務改革」做理由，將市政局解散，工作大致由食物環境衞生署同康樂及文化事務署接手。

市政局主席
市政局主席一職長期都由市政總署署長兼任，直到1973年市政局改革，取消官守議員，主席一職就改做議員互選產生。
市政府

市政府係一個初級行政區嘅政府機構，對行政區嘅事務有返咁上下嘅權去管。
市政署大樓

市政署大樓（粵拼：si5 zing3 cyu5 daai6 lau1）係澳門歷史城區嘅其中一躉建築，位置喺新馬路。
宇宙速度

宇宙速度（英文：cosmic velocity），係指物體由地球出發，要脫離重力場嘅四個有代表性嘅初始速度嘅統稱。
宇文化及

宇文化及（569年—619年）係隋末武將，割據勢力之一。618年弒隋煬帝，同年底自立為帝，國號「許」，年號天壽。幾個月後俾竇建德殺咗。
宇宙膨脹

宇宙膨脹（粵拼：jyu5 zau6 paang4 zoeng3）簡單講係指宇宙隨時間「膨脹」嘅過程。精確啲講，個過程涉及可觀測宇宙咁多非引力上結合嘅部份，呢啲部份彼此之間距離越嚟越遠。

證據
睇埋：多普勒效應
天文學家睇勻太空當中咁多天體，發現咗一個重要嘅線索：呢啲天體發出嘅光近乎全部都喺度紅移緊，仲要係離地球愈遠嘅紅移得愈勁。而且紅移幅度  可以用以下條式計：
當中  係光速， 係哈勃常數，而  就係嗰嚿物體離地球嘅距離。呢條式就係所謂嘅哈勃定律，呢條式對宇宙學知識產生咗重大影響——响廿世紀初，科學界仲喺度拗「宇宙到底係膨脹緊，抑或係收縮緊」，而哈勃定律嘅發現就係其中一個關鍵證據，支持咗「宇宙係喺度膨脹緊」呢個諗法。
宇宙航空研究開發機構

宇宙航空研究開發機構（英文：Japan Aerospace Exploration Agency，縮寫JAXA，日文：宇宙航空研究開発機構）係日本負責太空計劃嘅機構，響2003年10月1號成立，前身可以追溯到1969年成立嘅「宇宙開發事業團」，2003年同「宇宙科學研究所」、「航空宇宙技術研究所」合併。
宇宙航空研究開發機構係日本楔位文，重未完成，麻煩你幫手補充內容。
宇宙距離階梯

宇宙距離階梯（英文：cosmic distance ladder、extragalactic distance scale）係天文學家測量天體距離嘅一拃方法，可以測到唔同距離尺度嘅天體。
之所以要一拃方法，係因為唔存在一種科技可以近又度到遠又度到。所以喺現實入邊，會有第一種科技度近嘅天體，第二種度遠啲，第三種再遠啲咁。每種方法都同上一種又啲重疊嘅部份，咁就可以用前一種嚟校正後一種，好似條階梯咁愈度愈遠。
宇德歷

宇德歷（荷蘭文：Utrecht）係荷蘭嘅其中一個省，首府宇德歷市。
維基同享有多媒體嘅嘢：Utrecht (province)
宇宙論證

宇宙論證（cosmological argument）係宗教哲學上用嘅一種論證，認為思考宇宙起源嘅問題可以自然噉推導出「某啲型式嘅造物主存在」呢一點。
宇宙生還戰：安達的戰爭遊戲

《宇宙生還戰：安達的戰爭遊戲》（Ender's Game）係一部2013年美國軍事科幻動作電影，由Gavin Hood做導演，改編Orson Scott Card嘅1985年英文同名小說。主演係艾沙畢達菲、夏里遜福、Hailee Steinfeld、Viola Davis、艾碧姬比絲蓮、賓京士利。
宇宙船

宇宙船（英文：Uchusen Adventure）係香港商業電台叱咤903嘅節目，連埋廣告每集係六十分鐘。主持係薛晉寧。響2020年6月1號起至2021年9月17號星期一至五晚上七點至八點播放，2021年9月21號至2023年4月29號星期二、三、四、五、六凌晨十二點至一點播放。第二代嘅主題曲係Obe，由薛晉寧主唱。

播放時間
2020年6月1號至2021年9月17號：逢星期一至五晚上七點至八點播出
2020年8月13號至17號：由於薛晉寧（阿檸）放假關係，節目分別由《少爺占》、《My當奴》以及《朱薰E》替代。
2020年9月28號至29號：由於薛晉寧放假關係，節目由《朱薰E》替代。
2020年11月30號至12月3號：由於薛晉寧放假關係，節目由《奧仕卡主義》替代。
2021年1月1號由於直播《2020年度叱咤樂壇流行榜頒獎典禮》，原定《宇宙船》暫停。
2021年1月13號：由於薛晉寧放假關係，節目由《My當奴》替代。
2021年3月8號至11號：由於薛晉寧放假關係，節目分別由《雲妮鍾情》以及《朱薰E》替代。
2021年4月1號：由於播出《想你 張國榮》嘅關係（由健康．旦主辦），節目只會播出頭半個鐘頭。
2021年4月13號：由於薛晉寧放假關係，節目由《阿正呀唔該》替代。
2021年8月16號至20號：由於薛晉寧放假關係，節目分別由《朱薰E》以及《集雜志》替代。
2021年9月21號2023年4月29號：逢星期二、三、五、六凌晨十二點至一點播出
2021年10月27號：由於薛晉寧放假關係，節目由《阿正呀唔該》替代。
2021年12月21號至25號：由於薛晉寧放假關係，節目分別由《叱咤樂壇Brand Yourself》以及《奧仕卡主義》替代。
2021年12月30號：由於《漫事屋》暫休嘅關係，嗰日加插播出生物觀察日記。
2022年1月18號至19號：由於薛晉寧放假關係，節目由《阿正呀唔該》替代。
2022年3月24號：由於《漫事屋》暫休嘅關係，嗰日加插播出喇星小學。
2022年5月28號：由於薛晉寧放假關係，節目由《阿正呀唔該》替代。
2022年6月22號、24號至25號：由於薛晉寧放假關係，節目由《失眠藥》替代。
2022年8月3號、5號至6號：由於薛晉寧放假關係，節目由《失眠藥》替代。
2022年11月3號至12號：由於薛晉寧放假關係，節目由《Singaleungsong》替代。
2022年12月7號至10號：由於薛晉寧放假關係，節目由《失眠藥》替代。
2023年1月10號：由於Oscar放假關係，節目延長到凌晨2點完，節目期間播出特備環節《傲驕會》。
2023年3月14號至18號：由於薛晉寧放假關係，節目由《失眠藥》替代。
宇崎龍童

宇崎龍童（日文：宇崎竜童(Uzaki Ryūdō)，1946年2月23號—），原名木村修司，係日本京都府京都市出身嘅搖滾歌手、音樂家、作曲家同演員。
畢業於明治大學法學部，1969年發表第一個作品「Juri & Baron」，喺1973年出道並加入音樂界。佢喺1970年代中期至1980年初之間曾經係搖滾樂隊「Down Town Boogie-Woogie Band」嘅成員。繼「Down Town Boogie-Woogie Band」之後，佢重喺1980年代中期至1990年代初期活躍於樂隊「龍童組」，同埋喺1990年代中期至後期擔任「宇崎龍童 & RU Connection with 井上堯之」。
佢創作嘅歌成為山口百惠全盛時期嘅當紅歌，就好似《Playback part2》、《再會的彼端》等。
佢老婆阿木燿子係作詞家同演員。
同濟路站

同濟路站（粵拼：tung4 zai3 lou6 zaam6，英文：Tongji Lu Station）係佛山地鐵1號綫（廣州嗰邊嗌廣佛綫）嘅車站，喺2010年11月3號開始營運。呢個站喺佛山市禪城區汾江中路同埋同濟路嘅交界嘅地底。

樓層
呢個站有2層樓嘅地下室，其中地下1樓係站廳，而地下2樓係1號綫嘅月台。
地面
-
出入口

站廳
同濟路站嘅站廳西邊係收費區，四周圍俾人行通道同車站嘅商舖圍住嗮，而站廳嘅收費區入面有專用𨋢、扶手電梯同樓梯往返月台都得。

月台
呢個站有1個島式月台，喺汾江中路同埋同濟路嘅交界嘅地底。
同濟路站嘅站廳
同濟路站嘅月台

商舖同自助服務
呢個站入面有商舖同自助服務，入面有便利檔、麵包檔、糕餅檔、入面重有自動櫃員機同自動販賣機，同埋可以充嶺南通、購買彩票、交水電費通交通罰錢嘅服務。

規劃
其實呢個站最先喺2002年嘅廣佛地鐵1號綫規劃入面出現咗，佢係佛山入面嘅其中一個車站。

施工
到咗2007年6月28號，廣佛地鐵1號綫首通段正式開始逳手起，一直到2年後嘅呢日（2009年6月28號）先至搞掂。

開通
去到2010年10月28——29號，呢個站正式開放畀廣州同佛山兩市嘅市民嚟搞坐車。一直到2010年11月3日嘅廣佛地鐵1號綫首通段開通咗之後先至正式營運呢個站。

2014年10月11號，D出入口封閉一個鐘。
喺2014年10月11號17點50分到，佛山市公安局公交分局同濟路站警務室嘅執勤人員喺巡緊呢個站嘅D出入口差唔多去到樓梯嗰邊嘅垃圾桶上面，睇到有隻冇人認嘅書包，好多人都以為呢個書包入面裝住炸彈。不過搞緊地鐵站巡邏嘅民警用咗金屬探測儀查過下，都重話可能有炸彈都未定。結果公交分局就馬上將呢個站嘅D出入口封閉，嚟查清楚呢單嘢。而特警嚟咗呢度用技術手段差過下冇人認嘅書包之後，證實冇可疑，一開包之後查到入面裝住好多生活用品同大把嘅電腦書響度，而呢個過程搞到地鐵站嘅D出入口封閉咗差唔多一個鐘。後嚟民警查過地鐵入面嘅閉路電視，證實有位廿幾歲嘅僆仔喺D出入口嘅通道入面掟咗個黑色書包喺垃圾桶上面之後就入咗站，跟住坐咗去西朗嗰邊嘅車走咗。

利用状况
同濟路站附近都係啲以較密集嘅住宅地區，附近有佛山樂園同好多間中小學響度。不過由於嗰時佛山地鐵線網重未搞掂，所以車站凈係得好少人嚟坐車，但喺上落班高峰嗰陣，呢個站就好多人上落。
同瓣豆屬

同瓣豆屬（粵拼：tung4 faan6 dau2 suk6，學名：Amicia ），係豆目豆科蝶形花亞科嘅其中一個屬。
同男人搞嘢嘅男人

同男人搞嘢嘅男人（英文：men who have sex with men，縮寫MSM，又叫男男性行為者）係指同同性發生性關係嘅男性。但唔同於基佬嘅係，基佬一定係雙方都鍾意男人，但唔係所有同男人搞嘢嘅男人性取向都係鍾意男人。同男人搞嘢唔單止發生喺基佬身上，事實上，呢種性行為可能包括同性戀、雙性向、部分異性戀嘅人都喺入面，監獄、軍隊、單一性別嘅寄宿學校或者其他性別隔離嘅場所都有可能出現。男男性交除咗愛撫、口交、手交、肛交、性虐之外，重有其他引起性快感、達到高潮嘅性刺激行為。

世界各地限制男人同男人搞嘢嘅最低年齡
男男性行為合法年齡[未記出處或冇根據]：
中華民國、香港：16歲以上；
中華人民共和國：14歲以上；
菲律賓、西班牙、荷蘭、阿根廷：12歲；
越南、韓國：13歲；
冰島、德國，意大利、奧地利、巴西、加拿大：14歲；
丹麥、法國、捷克、瑞典、波蘭、希臘：15歲；
芬蘭、挪威、比利時、葡萄牙、新西蘭：16歲；
英國：16歲，但北愛爾蘭係17歲；
日本：17歲；
匈牙利：18歲；
南非：19歲；
美國：各州唔同規定。
同病毒共存

喺武漢肺炎大爆發之下，世界各國去到一段時間都無辦法做到零確診，基於經濟同人民生活原因，有啲國家決定放棄零確診嘅目標，採取同病毒共存嘅政策。英國係呢個政策嘅開路先鋒，而之後世界各國相繼跟從。自從武漢肺炎病毒變種做傳播力極高但殺傷力極低嘅Omicron變種病毒之後，由於清零政策唔合時宜，無法阻止病毒大規模擴散，浪費人力物力之餘，又對經濟同社會運作產生極為嚴重嘅損害，所以除咗中共喺習近平命令下，仲喺度夾硬搞所謂嘅「動態清零」之外，基本上清零政策已經畀世界各國抛棄，轉而推行更符合社會經濟現況嘅同病毒共存政策。

背景
喺武漢肺炎疫情初期，好多國家都有唔錯嘅防疫成績，例如台灣、香港、星加坡、紐西蘭同南韓等，但呢啲都係依賴封鎖邊界、隔離旅館同埋境內嘅嚴格封鎖等措施。
不過，喺高傳染性嘅Delta變種病毒出現之後，各國就發現疫情根本難以控制。市民難以忍受長期封鎖嘅生活，經濟亦受好大嘅打擊，所以，有啲國家就採取「同病毒共存」嘅做法，希望回復相對正常嘅生活。

科學家嘅理據同建議
喺2021年1月，科學雜誌《自然》訪問咗全球百幾名免疫學家、病毒學家同衛生專家，近90%嘅受訪者認為，武漢肺炎病毒唔能夠根治，又話有證據表明，病毒可能會成為地方性病毒，並繼續喺世界各地傳播。
此外，根除傳染病其實並唔常見。事實上，世界衛生組織到而家都只係宣佈咗天花同牛瘟被正式根除。

中國大陸
睇埋：武漢肺炎中國大陸疫情
中國大陸去到2022年仍然堅持清零政策。中共總書記習近平多次強調中國要實行「動態清零」，絕對唔會同病毒共存。前中國衛生部長高強亦喺官媒撰文，話中國必須堅持嚴格防控，打消同病毒共存嘅想法。
喺揚州，有教師喺網上發文，建議揚州試辦同病毒共存，降低封控措施強度，雖然只係政策討論，但結果就被警方以「發布涉疫情不當言論，造成不良社會影響」為由，行政拘留15日。另外，上海復旦大學附屬華山醫院感染科主任張文宏發表言論，話中國應考慮「同病毒共存」，亦因為自己同官方立場唔同，遭受網絡暴力欺凌。

星加坡
睇埋：武漢肺炎星加坡疫情
星加坡政府喺2021年6月宣布，要採取同病毒共存嘅做法，並且以佢哋嘅高疫苗接種率作為依據。總理李顯龍喺10月9號表示，星加坡喺病例穩定時達到新常態，將可放寬限制措施。佢又預計，星加坡邁向新常態要3至6個月時間。

香港
喺香港，政府堅持推動「動態清零」做法，但坊間亦有討論同病毒共存嘅做法。2022年1月25號，民主黨公布一項民調結果，指65%受訪者贊成香港應該就同病毒共存策略作準備。
雖然係公共衞生議題，而且建議亦得到一定民意支持，但親中派立法會議員何君堯就話，就算呢啲討論都係違反北京未經諮詢或香港人同意而強行嘅《港版國安法》，結果引起部分親民主派人士批評，例如台灣香港協會理事長桑普就因此大鬧何君堯係垃圾，就連香港政府都話，呢啲純意見討論唔涉及違法。
同班同學

同班同學係同一個班嘅同學噉解。可以係：
維基辭典有呢個詞嘅解釋：同班同學或classmate
同班同學 (香港電影)（英文：Lazy Hazy Crazy）：香港電影，2015年上畫。
同班同學 (臺灣電影)：臺灣電影，1981年上畫。
同班同學 (動畫片)（日文：あずきちゃん）：日本漫畫家秋元康整嘅動畫片，1995～1998年熱播。
同班同學 (單曲)：梁詠琪單曲，喺《我想、我唱》專輯入面。
同班同學 (漫畫)：日本漫畫家柴門文嘅作品。
同理·繼續走

《同理·繼續走》（Walk with You）係香港奇妙電視製作嘅旅遊節目，由馬浚偉主持，由2018年10月28號到2019年1月27號逢禮拜日20:30－21:00喺香港開電視首播。節目主持會走訪香港社區探訪各種弱勢社群，體驗佢哋嘅生活，了解佢哋遇到嘅問題。
同益棧

同益棧係香港唯一而家重存在嘅清代客棧，喺新界元朗元朗舊墟利益街20號A同21號，佢起嘅年份無從稽考，但相信喺英國接管新界嘅1899年之前起，已超過110年歷史。建築別具特色，見證住時代嘅變遷，已被古物古蹟辦事處評為一級歷史建築。
1699年，鄧氏鄧文蔚建立咗元朗舊墟，為新界西北地區嘅居民提供買賣農作物同日常生活必須品嘅地方，之後幾百年嚟元朗舊墟都車水馬龍，商業活動繁盛，墟裏面聚集咗唔少商店、客棧、民居同廟宇，同益棧係專門招待喺墟日期間嚟自各鄉嘅商旅旅館。1899年英國接管新界之前，區裏面叫做太平公局嘅抗英組織成員亦曾經住過。同一街道嘅另一楝建築物，係晉源押，1910年起，至今已有百幾年歷史，係全港第一間押店，同益棧同晉源押係舊墟裏面兩間最具歷史價值嘅商業建築。1915年成立咗元朗新墟，舊墟就逐漸衰落，同益棧亦變咗做住宅。
同益棧樓高兩層，用青磚砌成，並以堅固嘅花崗岩做基石。外形古色古香，石牆上面雕刻咗雀鳥圖案，正門上面嘅大招牌雕上同益棧三個字。
占碑市

占碑市（Kota Jambi）係印尼占碑嘅首府，人口有53萬。
占碑

占碑（Jambi）係印尼一個省，喺蘇門答臘，人口309萬，首府占碑市。
占渣木殊

占士·羅弼圖·"占"·渣木殊（粵拼：zim1 si6 lo4 bat6 tou4 zim1 zaa1 muk6 syu4，英文：James Roberto "Jim" Jarmusch，1953年1月22號—）係個美國獨立製片導演、編劇、演員、製片同作曲家，2005年喺康城影展得評審團大獎。占渣木殊由1980年代起主要製作獨立電影。
占羅傑斯

占羅傑斯（英文：Jim Rogers，1942年10月19號—）係美國嘅生意人，至叻投資商品期貨，人哋叫佢「商品大王」。
佢喺美國馬利蘭州。1970年，佢同索羅斯成立量子基金，喺資本市場搵到好多錢。
彈弓

彈弓，又叫彈簧，係一種機械零件，由鋼條扭成一圈圈，用佢嘅彈性控制機件運動、緩和衝擊震動或者儲存能量等。
彈性工時

彈性工時（英文：flextime）係工作上嘅一種安排，要求員工準時交貨但想喺咩時間做嗰樣工作就任員工自己揀。
彈匣

彈匣（magazine）係槍械會附有嘅一個結構，彈匣入面有若干粒子彈，射嗮之後要換過個彈匣先可以再開火。
彈尾綱

彈尾綱（學名：Collembola，又叫Springtail）係六足亞門之下嘅一個綱，佢哋嘅腹部第四節有一個特別嘅彈跳器官——彈器。
彈床

彈床，係種運動裝置，係一幅大型嘅圓形床，側邊係穩陣嘅金屬支架，中間係反彈力高嘅布料，下低會有彈簧。當個人跳上彈床，可以彈到好高。
用到彈床嘅體操運動項目叫跳彈床。
地球毀滅密碼

《地球毀滅密碼》（英文：Knowing）係一套2009年美國科幻片，由Alex Proyas執導，尼古拉斯基治主演。
地球物理暨氣象局

地球物理暨氣象局（粵拼：dei6 kau4 mat6 lei5 kei3 hei3 jeung6 guk6，葡文：Direcção dos Serviços Meteorológicos e Geofísicos，縮寫係SMG，簡稱澳門氣象局或者氣象局（只限澳門）；以前叫地球物理暨氣象台（簡稱氣象台），係澳門特別行政區政府屬下嘅局級部門，隸屬澳門運輸工務司。氣象局負責澳門氣象觀測、地震、空氣成分同質量監察等工作，負責向公眾同私人實體發出氣象方面警告。佢屬於世界氣象組織、亞太經濟暨社會委員會屬下嘅颱風委員會同珠江三角洲氣象服務組成員。

總部
澳門氣象局總部喺大潭山東部，佔地超過三千平方公尺，樓高三層，大樓西側有一座高四十公尺嘅氣象雷達塔。

職責
保持同發展監察系統以及資訊體系，專門負責向公共同私人實體發出氣象方面嘅惡劣天氣通告
促進並負責有關研究同人員嘅培訓
向澳門特別行政區同國際上嘅社會經濟參與人提供服務；
促進國際關係同合作關係之發展。

氣象服務
氣象中心每日24小時工作，向公眾發放最新天氣消息，包括最高同最低氣溫、分區氣溫、相對濕度、降雨量、潮汐資料、紫外線指數、風速、氣壓等資訊。同時，亦會預測未來7日天氣概況。有惡劣天氣嗰時，會因應情況而發出唔同嘅天氣警告信號，提醒市民做好相應措施。

航空氣象
航空氣象中心喺澳門國際機場，專責為機場有關用戶提供24小時氣象服務。

地震監察
氣象局會監察澳門附近地方有無地震。
地球地質史

地球地質史係指描述地球喺唔同地質時代點樣演變嘅歷史，由大約 45.4 億年前地球形成一路至到今日。
地球日

世界地球日，每年嘅4月22號，一項世界性嘅環境保護活動。
地球物理學

地球物理學（Geophysics）係地球科學同物理學嘅交叉學科，研究地球嘅物理特性。
地球小姐

地球小姐（Miss Earth）係個世界性嘅選美活動，同國際小姐、環球小姐、世界小姐一齊叫做「世界四大選美」。地球小姐用環保做主題，有聯合國環境署嘅贊助。頭一屆喺2001年喺菲律賓馬尼拉搞。
香港雖然無直接派過代表參選地球小姐，不過2014年嘅中國地球小姐由嚟自香港嘅留學生沈殷怡贏咗冠軍，代表中國參選嗰年嘅地球小姐。
地球引力

地心吸力係地球上面啲嘢都會吸落地心嘅力。佢實質係地球質量發出嘅萬有引力，即係地球重力。因為地上嘅嘢都吸向地心，所以叫地心吸力。
假如地球上嘅一件嘢無任何其他力拉住佢，響地面上面，地心吸力會令到物件有每平方秒9.78至9.83米嘅加速度。呢個加速度通常叫做地球重力加速度，用個g來代表。
地球村

地球村指地球21世紀嘅聯繫越來越緊密，人與人之間嘅距離好似一條村咁近。地球村一詞喺1962年喺學者馬素麥克魯漢嘅著作提出。
地球大氣層

地球大氣層又叫大氣圈，係地球最外嘅氣體圈層，主要成分有氮、氧、氬、二氧化碳同埋唔到0.04%比例嘅微量氣體，呢啲混合氣體畀人叫做空氣。地球大氣層保護地表避免太陽輻射直接照射，尤其係紫外線；亦可以減少一日入面出現極端溫差。

大氣壓力
呢節要加長。

地球大氣層嘅作用
如果冇大氣層，地球嘅氣壓會跌到零，地球上幾乎所有生物都會死，原本喺大氣層燒咗嘅太空隕石、細嘅碎片、塵、冰等就會撞落地面，地球嘅表面會同月球差唔多。
大氣層度重有一層臭氧層，隔咗太陽嘅大部份紫外光，如果呢一層弱咗，就會令人皮膚燒傷，而導致皮膚癌等病。

最初嘅地球大氣層
地球早期嘅大氣層含有火山噴出嘅氣體，例如二氧化碳。而家嘅大氣層只含有好少嘅二氧化碳，而含豐富氧氣。改變嘅原因可能係生命形式早期—微生物體吸入二氧化碳而排出氧氣，就好似而家嘅植物，呢啲微生物聚埋一齊被稱為藻青菌，依靠光合作用製造食物同埋能量。

結構
大氣層結構可以分做五部分：
散逸層（>800km）
熱成層（80km-800km）
中間層（50km-80km）
平流層（11km-50km）
對流層（<11km）
其中以對流層最接近地面，而散逸層最接近太空。
彩霞道

彩霞道（英文：Choi Ha Road），係香港九龍牛頭角嘅一條馬路，由振華道開始，去到彩榮路。
彩雲邨

彩雲邨（Choi Wan Estate）係香港嘅一個公共屋邨，喺黃大仙區嘅牛池灣村同埋佐敦谷中間，喺飛鵝山山腳，係嗰陣香港屋宇建設委員會（而家叫香港房屋委員會）嚮1970年代起嘅大型公共房屋。
而喺彩雲邨隔離嘅彩輝邨就喺1995年起好，彩峰苑就喺1997年起好。

背景
1960年代至1970年代，政府因為公屋嘅需求大，所以起大規模嘅公共房屋。喺牛池灣同埋清水灣道一帶起一系列屋邨，有彩虹邨、坪石邨、順利邨等。彩雲邨嚮規劃嗰陣原本叫牛池灣邨，起好之後，政府為分開重喺到嘅牛池灣村同埋彩雲邨，所以先用咗彩雲邨呢個名。呢個名係由彩虹邨而嚟嘅，因為彩雲邨喺彩虹邨上面，虹上面係雲，所以叫彩雲邨。

歷史
彩雲邨原本係牛池灣河瀝背村嘅一部份，原居民只係以養牛同埋種嘢維生，同時亦係當年唯一由九龍出入西貢嘅必經之路，所以嗰陣起咗清水灣道。之後1980年新清水灣道高架天橋起好之後，大部份車輛改用新清水灣道去西貢，但係又因為西貢嗰陣人口大增同埋將軍澳發展，喺港鐵將軍澳綫通車之前，新舊清水灣道喺繁忙時段嘅車流都好多。

發展
彩雲邨嚮1976年用「鑿山得地」嘅方法起，全邨都喺九龍第一高山飛鵝嶺腳下嘅清水灣道斜坡之上起，1978年初起好。彩雲邨可以分做一邨同二邨兩部份。屋邨發展分別有3幢雙塔式同16幢雙工字型大廈，另長連型同工字型大廈各一，合共有21座樓，係嗰陣全港首批同最集中雙工字型樓屋邨。由於近舊啟德機場，所以屋邨有高度限制，最多得28層樓高。另一方面，由於彩雲邨地勢高，雖然樓層唔多，但係都可以出到佢巍峨矗立高低起伏樓態，同埋高過嗰陣九龍嘅同類屋邨，景緻優美，遠眺維港，東九龍盡收眼下。彩雲邨最大特色係喺商場中心地面種咗一棵兩旁附有對聯嘅大榕樹，呢棵樹喺屋邨初起好之前已經喺到。2009年，彩雲（一）邨外牆由黃色變做紅色。

公共設施
邨入面有所有屋邨嘅基本設施，包括社區中心、商場、巴士總站（位於一期商場地面）。
邨附近有坪石公園、坪石公園遊樂場同埋牛池灣公園，坪石公園舊址係坪石臨時房屋區，而牛池灣公園以前係牛池灣垃圾堆填區。

軼聞
2009年9月12號至9月21號喺太平洋颱風季最強嘅熱帶氣旋——超強颱風彩雲，就係命名自彩雲邨。
彩雲閣

彩雲閣 (植物)：龍骨，大戟科大戟屬下嘅多肉植物。
彩雲閣 (馬來西亞)：位於馬來西亞雲頂高原嘅建築物。
彩雲（二）邨

彩雲（二）邨係香港嘅一條公共屋邨，喺九龍牛池灣清水灣道55號，一共有5座樓，1978年入伙。
彩頻路

彩頻路（粵拼：coi2 pan4 lou6）係中國廣東省廣州市嘅東西走向馬路，喺黃埔區廣州科學城西南角。西邊從神舟路開始，一直向東去到科珠路。

敘述
全長500m，闊22米，雙向4車道。
彩鳳

彩鳳，學名虎皮鸚鵡（Melopsittacus undulatus），係鸚形目虎皮鸚鵡屬嘅唯一物種，分佈喺澳洲大陸。佢亦係常見嘅鸚鵡寵物。
彩鷸

彩鷸（Rostratula benghalensis）係一種外形相當獨特嘅水鳥，分布非洲、東南亞、澳洲。喺香港，因為九廣鐵路曾經計劃喺落馬洲開新支線，呢種棲息喺塱原濕地嘅雀鳥先開始廣為人知。

特徵
左邊嗰隻係乸，顏色鮮豔啲。
彩鷸嘅乸唔同其他雀，顏色相當鮮豔。有紅色嘅身軀同塊面有明顯嘅白色橫紋，相反彩鷸公就淡色好多，灰灰哋色。

生境同習性
鍾意匿響一啲淡水濕地，尤其係蘆葦叢入面，加上習慣日出日落時候出沒，所以唔易被發現。好難令佢哋驚飛，起飛嗰陣動物妳笨重，腳伸出至尾後，似秧雞。識得扮受傷嚟引開捕獵者，唔畀佢哋行去雀巢度。

嘢食
昆蟲、甲殼動物、軟體動物、紅蟲等係佢嘅主要食物。
彩雲（一）邨

彩雲（一）邨係香港嘅一條公共屋邨，喺九龍牛池灣清水灣道45號，一共有16座樓，1979年入伙。
埃及第十五王朝

埃及第十五王朝（英文： 15th Dynasty of Egypt），係古埃及嘅一個王朝。
埃及第十八王朝

埃及第十八王朝（英文： 18th Dynasty of Egypt），係古埃及嘅一個王朝，喺公元前1550年建立，公元前1292年滅亡。
埃及第十四王朝

埃及第十四王朝（英文： 14th Dynasty of Egypt），係古埃及嘅一個王朝。
埃及第十三王朝

埃及第十三王朝（英文： 13th Dynasty of Egypt），係古埃及嘅一個王朝。
埃及第十六王朝

埃及第十六王朝（英文： 16th Dynasty of Egypt），係古埃及嘅一個王朝。
埃及第十王朝

埃及第十王朝（英文：10th Dynasty of Egypt），係古埃及嘅一個王朝，喺大約前2130年開始，至到大約前2040年結束。首都喺赫拉克來俄波利斯。
第十王朝嗰陣，埃及有另一個王朝第十一王朝同時存在，最終係第十一王朝統一咗埃及，同時結束埋第一中間時期。
埃及第卅一王朝

埃及第卅一王朝（英文： 31st Dynasty of Egypt），係古埃及嘅一個王朝。
埃及第十七王朝

埃及第十七王朝（英文： 17th Dynasty of Egypt），係古埃及嘅一個王朝，喺公元前1580年建立，公元前1550年滅亡。
埃及第十九王朝

埃及第十九王朝（英文： 19th Dynasty of Egypt），係古埃及嘅一個王朝，喺公元前1292年建立，公元前1189年滅亡。
埃及第十二王朝

埃及第十二王朝（英文： 11th Dynasty of Egypt），係古埃及嘅一個王朝，喺公元前1991年建立，公元前1802年滅亡。